**FULL INFORMATIU I CONSENTIMENT DE PARTICIPACIÓ DE LA DESKcohort**

Cohort de joves de la Catalunya Central

UManresa (UVIC-UCC) – Departament d’Educació- Departament de Salut- CEEISCat- UOC

**Per què hem creat la DESKcohort?**

Una cohort com la que es pretén crear consisteix en fer un seguiment al llarg del temps de diverses persones per analitzar-ne el comportament o aspectes rellevants que afecten a la seva salut. Els joves, en termes generals tenen uns comportaments en relació a la salut diferents als de les persones adultes, i hi ha poques dades per conèixer quines són les seves necessitats de salut amb el pas dels anys. Per això la DESKcohort de la Catalunya Central té l’objectiu de permetre conèixer quins són els comportaments i necessitats en relació a la salut i els seus determinants en els joves del nostre territori al llarg del temps.

**Qui n’és el responsable?**

La DESKcohort està coordinada per la UManresa (UVic-UCC), però hi participen els serveis territorials de la Catalunya Central del Departament d’Educació, el Departament de Salut, el Centre d’Estudis Epidemiològics sobre infeccions de transmissió sexual i Sida de Catalunya, la Universitat Oberta de Catalunya.

**En què consisteix el procediment?**

La DESKcohort consisteix en fer un seguiment de tots els i les joves de la Catalunya Central cada dos anys que fan segon i quart d’ESO i segon de Batxillerat, de manera que a molts d’ells se’ls hi farà un seguiment al llarg de 6 anys. Formar part de la DESKcohort implicarà respondre un qüestionari que es passarà al centre educatiu a 2n d’ESO, a 4t d’ESO i a 2n de batxillerat o CFGM, en els cursos 2019-20, 2021-22 i 2023-24.

**Quins avantatges té que el meu fill/a formi part de la DESKcohort?**

Formar part de la DESKcohort és una bona oportunitat per pertànyer a una estructura rellevant de recerca pionera a Catalunya i l’Estat Espanyol, que ens ha de permetre conèixer millor el comportament dels joves i el seu estat de salut. Els resultats que n’obtinguem poden revertir en un benefici pels vostres fills i filles, ja que permetran tenir eines per aplicar polítiques i/o intervencions que millorin la seva salut. A part del temps que s’inverteixi en respondre el qüestionari (no superior a 1 hora) no hi ha altres inconvenients pels participants.

**I si decideixo que no vull que el meu fill/a hi participi?**

La participació en l’estudi és totalment voluntària. En el cas que accepteu la participació del vostre fill/a, podeu demanar que no continuï en qualsevol moment sense haver de donar explicacions.

**Com tractareu les dades del meu fill/a i garantireu la confidencialitat i protecció de dades?**

Les dades seran tractades amb total confidencialitat, seguint les directrius que marca el Reglament (UE) 2016/679 del Parlament Europeu i del Consell, de 27 d’abril de 2016 relatiu a la protecció de les persones físiques pel que fa al tractament de dades personals i a la lliure circulació d’aquestes dades.

Les dades de salut i de comportaments estaran dissociades de les dades personals. Dissociar les dades significa que la seva informació de salut i de comportament no podrà associar-se al jove, ja que les seves dades personals es substitueixen per un codi. En cap cas es faran servir les dades dels joves de manera individualitzada i sempre seran tractades de forma grupal.

**Preguntes**

Si teniu algun dubte o pregunta podeu contactar amb:

Coordinadora del projecte Helena Gonzàlez Casals

Institució UVic-UCC (campus Manresa)

Telèfon de contacte 93 8774179, extensió: 267

**Declaració de consentiment informat**

Jo, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ com a pare, mare o tutor/a del fill/a\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_manifesto que:

* He llegit el full informatiu que se m’ha lliurat sobre la “DESKcohort”, he rebut suficient informació sobre l’estudi, i he pogut fer preguntes sobre el mateix.
* Comprenc que la participació del meu fill/a en l’estudi és voluntària i que pot retirar-se de l’estudi en qualsevol moment, sense haver de donar explicacions.

Tenint tot això en consideració, estic d’acord en què el meu fill/a formi part de la DESKcohort.

A \_\_\_\_\_\_\_\_\_\_\_\_\_\_\_\_\_\_\_\_\_\_\_, a \_\_\_\_\_ de \_\_\_\_\_\_\_\_\_\_\_\_\_\_\_\_\_\_\_\_\_\_ de 2021

Signatura del pare/mare o tutor/a del participant